b'\n_START_ARTICLE_\nKaren Brahes Folio\n_START_PARAGRAPH_\nKaren Brahes Folio (Odense, Landsarkivet for Fyn, Karen Brahe E I,1, ogs\xc3\xa5 kendt som Karen Brahes Folioh\xc3\xa5ndskrift) er en samling af danske ballader fra omkring 1583. Manuskriptet indholder f\xc3\xb8lgende navne, som man antager har ejet det:: E Mett Lange, Knud Brahe 1583; Ellen Gi\xc3\xb8e, Otto Gi\xc3\xb8e, Torpegaard 17. september 1628. Manuskriptets moderne navn stammer fra den senere ejer Karen Brahe (1657-1736) der var en dansk adelskvinde og bogsamler._NEWLINE_Med omkring 200 ballader er manuskriptet en af de st\xc3\xb8rste tidlige samlinger af danske folkesange (og i Skandinavien), og har nogle af de tidligste tekster p\xc3\xa5 ballader som Elveskud, Herr B\xc3\xb8smer i elverhjem og Harpens kraft. Omkring det tidspunkt, hvor det blev skrevet eller kort efter, har det tilsyneladende v\xc3\xa6ret eget af Margrethe Lange fra Engelsholm ved Vejle. Det stemmer overens med en st\xc3\xa6rk indflydelse af jysk dialekt i teksterne. I dag findes manuskriptet p\xc3\xa5 Landsarkivet for Fyn i Odense.'